СТАНОВИЩЕ
Във връзка с публикувания за обществено обсъждане Проект на Постановление за приемане на Правилник за устройството, организацията и дейността на Националния съвет за защита от домашното насилие изразявам следното становище, което е плод на моя дългогодишен опит в гражданския сектор. 
На първо място дори изразяването на моето становище по-горе на посочения проект е затруднено поради лошото функциониране на сайта - www.strategy.bg, тъй като не можеш да изразиш становище освен ако не си регистриран потребител. В опитите си да се регистрирам като такъв (а те не са един или два) ми даваше грешка. В крайна сметка успях да се регистрирам, но за да бъде завършена регистриацията трябва да получа на посочения от мен мейл – потвърждение, такова и до сега нямам. 
На второ място мисля, че може да бъде организирано по-широко обществено обсъждане по темата, освен това задължително публикуване на сайта - www.strategy.bg, което няма да достигне до истиски заинтересованите страни, тъй като никъде в заглавието на ПМС-то не става ясно, че то засяга „Съвета за развитие на гражданското общество“ и „Националния съвет за сътрудничество по етническите и интеграционните въпроси“.  Отново липсва диалог с гражданския сектор и използване на неговата експертиза по темата. Създаването на един отдел със секретариати ще създаде проблеми и на трите секретариата, трябва конструктивен разговор преди да бъде въведен този отдел, за да не стане поредния „кух“ държавен орган, който не изпълнява функциите си. 
На трето място още по-обезпокоителното е, че секретариата на Националния съвет за защита от домашното насилие ще бъде обслужван от отдел „Закрила на уязвими групи и взаимодействие с гражданско общество“- как се измисли това име? Няма връзка и за 3-те секретариата.
 Как един отдел може да бъде секратариат на „Националния съвет за превенция и защита от домашното насилие ”, секретариат на „Националния съвет за сътрудничество по етническите и интеграционните въпроси“ и „Съвета за развитие на гражданското общество“, видимо от чл. 59, т. 1, бук. „е“, т. 2, бук. „ж“, т. 3, бук. „д“. Запознавайки се с функциите, които ще трябва да изпълнява този отдел като секретариат на горепосочените Съвети, той ще бъде натоварен с развитието на целия граждански сектор в България. Видно от докладната на г-жа Габриел, става въпрос за 10 човека. Наистина ли?
На четвърто място в самото ПМС липсва яснота за това по какъв начин ще функционира новосъздаденият отдел „Закрила на уязвими групи и взаимодействие с гражданско общество“, тъй като той ще трябва да съвместява изключително много задължения с различно естество, за което са необходими служители с широка експертиза. Освен това не става ясно какъв ще е неговия бюджет. Много лаконично е споменато в § 7 „Министърът на финансите да извърши необходимите корекции по бюджетите на Министерството на правосъдието и на администрацията на Министерския съвет“. 
На пето място Частична предварителна оценка на въздействието не е коректна по начина, по който е съставена. Тъй като тя разглежда единствено създаването на секретаеиат на Националния съвет за защита от домашното насилие, като не взема под внимание факта, че отделът, който се създава ще отговаря за още два секретариата, а именно този по „Националния съвет за сътрудничество по етническите и интеграционните въпроси“ и „Съвета за развитие на гражданското общество“, т.е. не се взема под внимание как това преструкториране ще се отрази на други заинтересовани страни, които ще бъдат засегнати от негового функциониране. Това говори за липсва на демократичност от страна на правителството при вземането на решения, с такова голямо обществено значение. 
[bookmark: _GoBack]В заключение идеята за създаване на два нови секретариата е прекрасна, но е необходимо да бъде по-добре обмислена, тъй като от така изложените по-горе факти се забелязват доста пропуски, а също така и проблеми, които биха възникнали ако те се конституират при така описаните обстоятелства. От това би пострадал целия граждански сектор в България и още повече би се подкопало доверието в държавата като гарант за правата и свободите на гражданите гарантирани със закони 

